stanford-oval/wikipedia huggingface dataset:
Risto Radunović

Risto Radunović vuonna 2019.
Risto Radunović (s. 4. toukokuuta 1992 Podgorica, Jugoslavia) on montenegrolainen jalkapalloilija, pelipaikaltaan vasen laitapuolustaja. Hän on pituudeltaan 184-senttimetrinen. Hän on pelannut kesästä 2017 alkaen Romaniassa, ensin Astra Giurgiun ja vuoden 2021 alusta FCSB:n joukkueessa.
Radunović pelasi Montenegron alle 19- ja alle 21-vuotiaiden maajoukkueissa. Hän pelasi Montenegron A-maajoukkueessa ensimmäisen kerran lokakuussa 2018 Kansojen liigan ottelussa Liettuaa vastaan. Hän on pelannut maaliskuun 2024 loppuun mennessä 35 A-maaottelua ja tehnyt niissä yhden maalin, syyskuussa 2021 MM-karsintaottelussa Turkkia vastaan vapaapotkusta 2–2-tasoitusmaalin lisäajalla.
Rogatšovon lentotukikohta

Rogatšovon lentotukikohta Venäjän länsiosien kartalla. Tukikohta sijaitsee Arkangelin alueen Novaja Zemljalla, 13 kilometriä Belušja Gubasta koilliseen.
Rogatšovon lentotukikohta (ven. Авиабаза Рогачёво, Aviabaza Rogatšovo) eli Rogatšovon sotilaslentokenttä (ven. военный аэродром Рогачёво; aiemmin myös Amderma-2; kansallinen lentopaikkatunnus: ЬЛДР, on Venäjän Arkangelin alueen Novaja Zemljan saarilla, maanteitse 13 kilometriä (linnuntietä 9 km) Belušja Gubasta koilliseen sijaitseva sotilaslentoasema.
Tukikohdan esikunta (komentajan toimisto) sijaitsee Murmanskin alueen Safonovossa; tukikohdan toiminta on osa Venäjän Pohjoisen laivaston sotilaspiirin 45. ilmavoimien ja ilmapuolustuksen armeijakuntaa. Talvella 2020-2021 tukikohdassa testattiin osaltaan tyypiltään erilaisten sotilaskoneiden sopivuutta arktisiin tehtäviin. Joulukuusta 2020 lähtien Rogatšovon lentotukikohdassa toimivat lentokoneet ovat tulleet vuorotteluperiaatteen mukaisesti Venäjän Pohjoisen laivaston sotilaspiirin Murmanskin alueen tukikohdasta. Siksi esimerkiksi Montšegorskin ja Severomorsk-3 -tukikohdan Mikojan MiG-31BM tai Mikojan MiG-29KR -hävittäjiä on päivystänyt alkuvuonna 2021 Rogatšovossa. Tukikohdassa on ollut myös logistisiin tarpeisiin Tupolev Tu-134 ja Antonov An-26 -koneita sekä yksi Iljušin Il-38 -kone etsintä- ja pelastustarkoituksiin, sekä joitain helikoptereita.
Aiheesta muualla

Rogachevo Air Base (englanniksi) (wikimapia.org)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Рогачёво (аэродром)
Käännös suomeksi
Riku kirjamaassa

| Riku kirjamaassa> The Pagemaster |
| --- | --- |

Ohjaaja:   Maurice Hunt  Joe Johnston 
Käsikirjoittaja:   David Casci  David Kirschner  Ernie Contreras 
Tuottaja:   David Kirschner  Paul Gertz 
Säveltäjä:  James Horner
Kuvaaja:  Alexander Gruszynski
Tuotantosuunnittelija:  Joe Alves
Pääosat:   Macaulay Culkin  Christopher Lloyd 
Valmistustiedot
Valmistusmaa:  Yhdysvallat
Tuotantoyhtiö:  Turner Entertainment Co. 20th Century Fox
Levittäjä:  InterCom Netflix
Ensi-ilta:  1994
Kesto:  76 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Riku kirjamaassa (engl. The Pagemaster) on Joe Johnstonin ohjaama nuortenelokuva vuodelta 1994. Pääosassa on Macaulay Culkin. Elokuva muuttuu kesken kaiken piirretyksi. Suomenkielisestä dubbauksesta vastaa Pekka Lehtosaari. Elokuvan englanninkielinen nimi on The Pagemaster eli Sivujen Valtias.
Juoni

Riku on pelokas noin 10-vuotias poika joka on normaalia arempi ja pelokkaampi. Hän luottaa aina tiedelehtien onnettomuustilastoihin ja nukkuukin esimerkiksi kypärä päässä ja maanjäristyspakkaukset lakanoiden alla. Eräänä päivänä Rikun isä rakentaa hänelle majaa. Poika luettelee kuinka suuri osa onnettomuuksista tapahtuu puissa ja korkeissa paikoissa. Isä on tulossa alas majasta kunnes hän putoaa yllättäen. Hän ei kykene juuri liikkumaan ja käskee Rikua hakemaan kaupasta nauloja.
Matkalla Rikua vastaan tulee hänen ikätovereitaan, jotka ovat rakentaneet hyppyreitä pyörilleen ja he näkevät, kun hän polkee horjuen kohti kauppaa. He alkavat pilkata Rikua ja hän lähtee polkemaan lujempaa. Yhtäkkiä taivaalle myrsky, joten Riku päättää hakea sateensuojaa kirjastosta. Kirjastossa hän tapaa ystävällisen Mr.Deweyn, kirjastonhoitajan, joka kertoo millaisia seikkailuja kirjojen parissa voi kokea. Hän antaa Rikulle kirjastokortin. Riku lähtee tutkimaan salaperäistä kirjastoa. Dewey neuvoo Rikun suuntaavan kohti suurta exit-merkkiä, jos hän sattuu eksymään.
Riku löytää tiensä valtavalle ja oudolle kryptalle jonka kattoon on maalattu kuuluisien fantasiahahmojen kuvia. Kun hän tarkastelee kattoa, huomaamattaan Rikun sadetakista alkaa valua vesitippoja maahan. Hän liukastuu, lyö päänsä ja menettää tajuntansa. Hän herää ja huomaa että kirjasto on mennyt kiinni. Kattomaalauksien maalit alkavat sulaa ja valua muodostaan. Niistä sekoittuu värikäs lohikäärme, joka alkaa jahdata Rikua ympäri aavemaisen autiota kirjastoa. Paikoista josta lohikäärme kulkee, tulee piirrettyä. Niin käy myös Rikulle, joka jää maalilohikäärmeen alle.
Riku huomaa vielä elävänsä, piirretyksi muuttuneessa kirjastossa, jossa hän pian kohtaa Sivujen Valtiaan, Pagemasterin, joka neuvoo Rikulle ”etsivänsä rohkeutta sydämen syvimmästä kolkasta” kun kauhuntunne yllättää. Sen jälkeen hän kohtaa kaksi puhuvaa kirjaa: Seikkailun ja Sadun.
Suomalaiset ääninäyttelijät

| 0 | 1 | 2 |
| --- | --- | --- |
|   Juha Hyppönen   | … |   Sivujen Valtias   |
|   Antony Bentley   | … |   Riku   |
|   Jarmo Koski   | … |   Seikkailu   |
|   Tom Wentzel   | … |   Kauhu   |
|   Maija-Liisa Peuhu   | … |   Satu   |
|   Jukka-Pekka Palo   | … |   Tohtori Jekyll   |
Richard Griffiths

| OBE Richard Griffiths |
| --- | --- |

Henkilötiedot
Syntynyt: 31. heinäkuuta 1947 Thornaby-on-Tees, Yorkshire, Englanti
Kuollut: 28. maaliskuuta 2013 (65 vuotta) Coventry, Länsi-Midlands, Englanti
Ammatti:  Näyttelijä
Näyttelijä
Aktiivisena:  1974–2013
Merkittävät roolit:  Vernon Dursley Harry Potter -elokuvasarja
Palkinnot
 Tony-palkinto 
Aiheesta muualla
IMDb 
Elonet
Richard Griffiths (31. heinäkuuta 1947 Thornaby-on-Tees, Yorkshire – 28. maaliskuuta 2013 Coventry, Länsi-Midlands) oli Tony-palkittu englantilainen näyttelijä, joka esiintyi teatterissa, televisiossa ja elokuvissa. Hän oli parhaiten tunnettu roolistaan Harry Potter -elokuvasarjassa, jossa hän näytteli Harry Potterin setää, Vernon Dursleytä. Hän kuoli vuonna 2013 sydänleikkauksen aiheuttamiin komplikaatioihin.
Filmografiaa

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 1975 | Kaikenkarvaiset ystävämme | It Shouldn't Happen to a Vet | Sam | Elokuva |  |
| 1980 | Breaking Glass | Breaking Glass | Studio Engineer | Elokuva |  |
| 1980 | Teräsmies II | Superman II | Terrorist | Elokuva |  |
| 1981 | Tulivaunut | Chariots of Fire | Head Porter - Caius College | Elokuva |  |
| 1981 | Ranskalaisen luutnantin nainen | The French Lieutenant's Woman | Sir Tom | Elokuva |  |
| 1981 | Ragtime – toivon ja vihan aika | Ragtime | Delmas' Assistant | Elokuva |  |
| 1982 | Britannia Hospital – juhlapäivä | Britannia Hospital | Cheerful Bernie | Elokuva |  |
| 1982 | Gandhi | Gandhi | Collins | Elokuva |  |
| 1983 | Gorkin puisto | Gorky Park | Anton | Elokuva |  |
| 1984 | Greystoke: Legenda Tarzanista, apinain kuninkaasta | Greystoke: The Legend of Tarzan, Lord of the Apes | Captain Billings | Elokuva |  |
| 1984 | Sikamainen juttu | A Private Function | Henry Allardyce the Accountant | Elokuva |  |
| 1986 | Shanghain yllätys | Shanghai Surprise | Willie Tuttle | Elokuva |  |
| 1987 | Onnen kiertolaiset | Withnail and I | Uncle Monty | Elokuva |  |
| 1991 | Kuningas Ralph | King Ralph | Duncan Phipps | Elokuva |  |
| 1991 | Mies ja alaston ase 2½ | The Naked Gun 2½: The Smell of Fear | Dr. Albert S. Meinheimer/Earl Hacker | Elokuva |  |
| 1992 | Hysteerinen hotelli | Blame It on the Bellboy | Maurice Horton | Elokuva |  |
| 1994 | Oma pikku agenttini | Guarding Tess | Frederick | Elokuva |  |
| 1995 | Kuuluisuuden kirous | Funny Bones | Jim Minty | Elokuva |  |
| 1998 | Canterburyn tarinoita | The Canterbury Tales | Saturn | Elokuva |  |
| 1999 | Päätön ratsumies | Sleepy Hollow | Magistrate Philipse | Elokuva |  |
| 2000 |  | Vatel | Dr. Bourdelot | Elokuva |  |
| 2001 | Harry Potter ja Viisasten Kivi | Harry Potter and the Philosopher's Stone | Vernon Dursley | Elokuva |  |
| 2002 | Harry Potter ja Salaisuuksien Kammio | Harry Potter and the Chamber of Secrets | Vernon Dursley | Elokuva |  |
| 2004 |  | Stage Beauty | Sir Charles Sedley | Elokuva |  |
| 2004 | Harry Potter ja Azkabanin Vanki | Harry Potter and the Prisoner of Azkaban | Vernon Dursley | Elokuva |  |
| 2005 | Linnunradan käsikirja liftareille | The Hitchhiker's Guide to the Galaxy | Jelts | Elokuva |  |
| 2006 | Wild Generation | The History Boys | Hector | Elokuva |  |
| 2007 | Harry Potter ja Feeniksin Kilta | Harry Potter and the Order of Phoenix | Vernon Dursley | Elokuva |  |
| 2008 | Iltasatuja | Bedtime Stories | Barry Nottingham | Elokuva |  |
| 2010 |  | Jackboots on Whitehall | Hermann Göring | Elokuva | Äänirooli |
| 2010 | Harry Potter ja kuoleman varjelukset, osa 1 | Harry Potter and the Deathly Hallows: Part I | Vernon Dursley | Elokuva |  |
| 2011 | Pirates of the Caribbean: Vierailla vesillä | Pirates of the Caribbean: On Stranger Tides | Kuningas Yrjö II | Elokuva |  |
| 2011 | Hugo | Hugo | Monsieur Frick | Elokuva |  |
| 2012 | Ontto kruunu: Henrik V | The Hollow Crown: Henry V | Burgundin herttua | Televisioelokuva |  |
Pyöräily kesäolympialaisissa 1996

Pyöräily
Vuoden 1996 kesäolympialaisten pyöräily järjestettiin 21. heinäkuuta – 5. elokuuta 1992 Georgiassa, Yhdysvalloissa. Maantiepyöräily järjestettiin Atlantassa, ratapyöräily Stone Mountainilla, Georgiassa ja maastopyöräily Georgia International Horse Parkissa, Conyersissä. Tämä oli 23. kerta kun laji oli mukana olympialaisten ohjelmassa. Mukana oli 477 osanottajaa 68 eri maasta. Tapahtumia oli 14.
Mitalistit > Miehet > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Florian Rousseau |  Erin Hartwell |  Takanobu Jumonji |
| Sprintti |  Jens Fiedler |  Marty Nothstein |  Curt Harnett |
| Pisteajo |  Silvio Martinello  |  Brian Walton |  Stuart O'Grady |
| Takaa-ajo |  Andrea Collinelli |  Philippe Ermenault |  Bradley McGee |
| Joukkuetakaa-ajo |  Ranska Chistophe Capelle Philippe Ermenault Jean-Michel Monin Francis Moreau |  Venäjä Eduard Gritsun Nikolai Kuznetsov Aleksei Markov Anton Šantyr |  Australia Brett Aitken Stuart O'Grady Timothy O'Shannessey Dean Woods |
Mitalistit > Miehet > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Pascal Richard |  Rolf Sørensen |  Max Sciandri |
| Aika-ajo |  Miguel Indurain |  Abraham Olano |  Chris Boardman |
Mitalistit > Miehet > Maastopyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maastoajo |  Bart Brentjens |  Thomas Frischknecht |  Miguel Martinez |
Mitalistit > Naiset > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Sprintti |  Félicia Ballanger |  Michelle Ferris |  Ingrid Haringa |
| Pisteajo |  Nathalie Lancien |  Ingrid Haringa |  Lucy Tyler-Sharman |
| Takaa-ajo |  Antonella Bellutti |  Marion Clignet |  Judith Arndt |
Mitalistit > Naiset > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Jeannie Longo |  Imelda Chiappa |  Clara Hughes |
| Aika-ajo |  Zulfija Zabirova |  Jeannie Longo |  Clara Hughes |
Mitalistit > Naiset > Maastopyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maastoajo |  Paola Pezzo |  Alison Sydor |  Susan DeMattei |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 5 | 3 | 1 | 8 |
| 2. |  Italia | 4 | 1 | 0 | 5 |
| 3. |  Alankomaat | 1 | 1 | 1 | 3 |
| 4. |  Espanja | 1 | 1 | 0 | 2 |
| 4. |  Venäjä | 1 | 1 | 0 | 2 |
| 4. |  Sveitsi | 1 | 1 | 0 | 2 |
| 7. |  Saksa | 1 | 0 | 1 | 3 |
| 8. |  Kanada | 0 | 2 | 3 | 5 |
| 9. |  Yhdysvallat | 0 | 2 | 1 | 3 |
| 10. |  Australia | 0 | 1 | 4 | 5 |
| 11. |  Tanska | 0 | 1 | 0 | 1 |
| 12. |  Yhdistynyt kuningaskunta | 0 | 0 | 2 | 2 |
| 13. |  Japani | 0 | 0 | 1 | 1 |
Rataseläimet

| Rataseläimet |
| --- | --- |
 Habrotrocha rosa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Alakunta::  Eumetazoa
Pääjakso::  Rataseläimet Rotifera  Cuvier, 1817
Luokat
 Monogononta  Bdelloidea  Seisonidea 
Katso myös
   Rataseläimet Wikispeciesissä   Rataseläimet Commonsissa 
Infobox OKNimi-testi OK: 
Rataseläimet (Rotifera) on eläinkunnan pääjakso. Rataseläimet ovat tavallisemmin alle 2 mm:n pituisia ja läpikuultavia. Niitä elää kaikkialla maapallolla. Lajeja tunnetaan Suomesta yli 400.
Rataseläinten ihon pinnalla on kiinteä panssari ja ruumiin takapäässä jalka, jolla eläin kiinnittyy alustaan. Suun ympärillä on kaksiosainen levy, jonka ripsikiehkurat ohjaavat ravintohiukkasia suuhun ja toimivat myös liikuntaelimenä. Rataseläimet ovat yksineuvoisia ja lisääntyvät munimalla. Niille on tyypillistä sukupolvenvuorottelu partenogeneettisesti lisääntyvän ja hedelmöittyvän sukupolven välillä.
Esiintyminen

Rataseläimet elävät sammalikoissa, maassa ja suolattomassa vedessä. Osa rataseläimistä on myös loisia. Pikkumatojen ja äyriäisten ravintona niillä on merkitystä sisävesien planktonissa. Kuivuneina rataseläimet kestävät äärimmäisiä olosuhteita ja voivat tällöin pysyä elossa 3–4 vuotta ja levitä tuulen mukana paikasta toiseen. Rataseläimiä on myös tavattu keinotekoisissa ympäristöissä, kuten akvaarioissa ja piha-altaissa.
Aiheesta muualla

Laji.fi: Rataseläimet (Rotifera)
iNaturalist: Rataseläimet (Rotifera)
ITIS: Rotifera (englanniksi)
UniProt: Taxonomy -  Rotifera (rotifers) (englanniksi)
Global Biodiversity Information Facility (GBIF): Rotifera (englanniksi)
University of Michigan, Animal Diversity Web (ADW): Rotifera, wheel or whirling animals (englanniksi)
Rosa Pulkkinen

Rosa Pulkkinen (3. heinäkuuta 1874 Helsinki – 27. tammikuuta 1950 Helsinki) oli suomalainen näyttelijä.
Rosa Pulkkinen kävi Helsingissä tyttökoulun ja kauppaopiston ja opiskeli laulua Abraham Ojanperän johdolla. Hän liittyi vuonna 1897 August Aspegrenin Kansanteatteriin, Kasimir Leinon näyttämölle ja vuonna 1899 Suomalaiseen Maaseututeatteriin. Pulkkinen oli näyttelijänä 35 vuoden ajan Viipurin näyttämöillä Viipurin Teatterissa ja Viipurin Kaupunginteatterissa. Hän toimi myös ohjaajana, muun muassa Viipurin Työväen Teatterissa. Eläkkeelle jäätyään hän muutti Lallukan taiteilijakotiin Helsinkiin, jossa kodissa hän myös kuoli.
Pulkkinen esiintyi laulutaitonsa vuoksi lauluosissa, hänen roolejaan olivat muun muassa Marie koomisessa oopperassa Rykmentin tytär, Zsofi Punaisessa laukussa, Valencienne operetissa Iloinen leski ja ennen kaikkea Micaela oopperassa Carmen. Puhenäytelmien puolella hänen merkittäviä roolejaan olivat Katri Daniel Hjortissa, Husso Anna-Liisassa, Lensmanska Kuopion takana-näytelmässä, Mari Murtovarkaudessa, Maija Tukkijoella-näytelmässä, Noita Jaakko Ilkassa ja Matrjona näytelmässä Pimeyden vallassa.
Rosen

Rosen, Rosén tai von Rosen on muun muassa seuraavien henkilöiden sukunimi:
Al Rosen (1924–2015), yhdysvaltalainen baseballin pelaaja
Calle Rosén (s. 1994), ruotsalainen jääkiekkoilija
Carl Gustav von Rosen (1909–1977), ruotsalainen lentäjä
Charles Rosen (1927–2012), yhdysvaltalainen pianisti ja musiikintutkija
Clarence von Rosen (1867-1955), ruotsalainen urheilija, upseeri, urheilujohtaja ja hovitallimestari
Clarence von Rosen (nuorempi) (1903–1933), ruotsalainen este- ja kenttäratsastaja
Eric von Rosen (1879–1948), ruotsalainen tutkimusmatkailija
Erwin Rosen, oik. Erwin Carlé (1873–1923), saksalainen toimittaja ja kirjailija
Fredrik Ulrik von Rosen (1731–1793), ruotsalainen kreivi, valtaneuvos ja maaherra
Georg von Rosen (1843–1923), ruotsalainen taidemaalari
Gustaf Fredrik von Rosen (1688–1769), ruotsalainen sotilas, Suomen kenraalikuvernööri
Jacky Rosen (s. 1957), yhdysvaltalainen demokraattipoliitikko ja senaattori
Karl Rosén (1874–1961), ruotsalainen geodeetti
Maud von Rosen-Engberg (1902–1988), ruotsalainen kuvanveistäjä
Maud von Rosen (s. 1925), ruotsalainen kouluratsastaja
Michael Rosen (s. 1946), englantilainen kirjailija ja professori
Moishe Rosen (1932–2010), yhdysvaltalainen baptistipappi
Nathan Rosen (1909–1995), israelilainen fyysikko
Nils Rosén von Rosenstein (vanhempi) (1706–1773), alk. Rosén, ruotsalainen lääkäri, professori, arkkiatri
Nils Rosén von Rosenstein (nuorempi) (1752–1824), ruotsalainen kirjailija, valtiosihteeri
Otto Karl von Rosen (1884-1963), ruotsalainen paroni ja vakooja
Ragnar Rosén (1898–1964), arkistonjohtaja
Robert Rosén (s. 1987), ruotsalainen jääkiekkoilija
Sven Rosén (1708–1750), ruotsalainen yltiöpietisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rosa Rein

Rosa Rein (24. maaliskuuta 1897 – 14. helmikuuta 2010) oli ennen kuolemaansa Sveitsin vanhin elossa ollut ihminen.
Rein syntyi Saksassa. Hänen äitinsä kuoli keskitysleirillä, minkä jälkeen Rosa pakeni maasta.
Rosa Rein oli kahdesti naimisissa, mutta hänellä ei ollut lapsia. Hänet siirrettiin vuonna 2001 vanhainkotiin Luganoon, jossa hän vietti 110-vuotispäiväänsä maaliskuussa 2007.
Riku Tohila

| Riku Tohila> Henkilötiedot |
| --- | --- |
Syntynyt: 4. joulukuuta 2003 (ikä 20) Kalajoki, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  203 cm
Paino:  94 kg
Seura
Seura:  JYP
Sarja:  SM-liiga
Pelinumero:  38
Pelaajaura
Pääsarjaura:  2023–
Aik. seurat:  JHT (S-S)
NHL-varaus:  199. varaus, 2022 Chicago Blackhawks
Riku Tohila (s. 4. joulukuuta 2003 Kalajoki) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan keskushyökkääjä. Tohila on peräti 203 pitkä ja 94 kg painava. Hän on kaudella 2023–2024 Kärppien Marko Anttilan ohella koko SM-liigan pisin pelaaja. Tohila laukoo oikealta.
Ura

Tohila aloitti luistelukoulun omien sanojensa mukaan 4–5-vuotiaana JHT Kalajoessa. Hän debytoi seuran miesten joukkueessa vain 16-vuotiaana Suomi-sarjassa kaudella 2019–2020, jolloin Tohila pelasi yhden runkosarja- ja neljä playoff-ottelua ilman tehopisteitä. Huhtikuussa 2020 hän teki JHT:n kanssa vuoden mittaisen jatkosopimuksen. Kaudella 2020–2021 Tohila pelasi Suomi-sarjassa seitsemän runkosarjaottelua tehden kolme syöttöpistettä. Hän pelasi miesten pelejä myös viisi ottelua lainalla II-divisioonajoukkue Teräs-Kiekossa tehopistein 7+2=9. Tammikuussa 2021 Tohila siirtyi kuitenkin loppukaudeksi JYPin U18-joukkueeseen.
Toukokuussa 2022 Tohila teki JYPin kanssa kolmivuotisen SM-liigasopimuksen. Chicago Blackhawks varasi hänet varsin yllättäen seitsemännellä kierroksella 199. pelaajana NHL:n varaustilaisuudessa 2022. Tohila pelasi kauden 2022–2023 lähes kokonaan vielä JYPin U20-joukkueessa, jonka varakapteenina hän toimi. Tohila oli joukkueen paras maalintekijä 18 osumallaan. Hän debytoi myös miesten peleissä, kun Tohila pelasi lainalla Mestis-joukkue KeuPa HT:ssä viisi runkosarjaottelua tehopistein 1+2=3.
Myös kauden 2023–2024 Tohila aloitti JYPin U20-joukkueessa. Hän teki SM-liigadebyyttinsä runkosarjan kuudennella kierroksella 29. syyskuuta 2023 vieraissa KalPaa vastaan. Tohila merkittiin JYPin nelossentteriksi laidoilleen Aaro Vidgren ja Mikko Petman. Hän sai ottelussa jääaikaa 8.47 minuuttia. Liigauransa avausmaalin Tohila teki seitsemännessä ottelussan 27. lokakuuta 2023 Helsingin IFK:ta vastaan. Hänen osumansa hyväksyttiin videotarkistuksen päätteeksi. Janne Kolehmainen valitsi Tohilan ottelun Alumnien tähtien kolmostähdeksi. Kaikkiaan hän pelasi tulokaskautensa aikana 39 runkosarjaottelua tehopistein 1+1=2.
Muuta

Tohilan isosisko Iina pelasi omalla urallaan puolustajana Naisten Liigaa Team Kuortaneen ja Oulun Kärppien joukkueissa. Sisarusten isä Janne Tohila pelasi omalla urallaan hyökkääjänä alemmissa sarjoissa. Hän on myöhemmin toiminut JHT:n apuvalmentajana ja huoltajana sekä junioreissa että miesten joukkueessa, kun Riku on pelannut samassa joukkueessa.
Riku Tohila on maininnut esikuvakseen Aleksander Barkovin.
Ratasin II hallitus

| Ratasin II hallitus |
| --- | --- |
  Viron tasavallan  hallitus
 
Toimikausi alkoi:  29. huhtikuuta 2019
Toimikausi päättyi:  12. tammikuuta 2021
Valtionpäämies:  Kersti Kaljulaid
Jäsenet
Hallituksen johtaja:  Jüri Ratas
Hallituspuolueet:   Keskustapuolue  EKRE  Isänmaa 
Oppositiopuolueet:   Reformipuolue  Sosiaalidemokraattinen puolue 
Historia
Viimeiset vaalit:  Riigikogun vaalit 2019
Edellinen:  Ratasin I hallitus
Seuraava:  Kaja Kallaksen I hallitus
Ratasin II hallitus oli Jüri Ratasin johtama Viron hallitus, joka toimi 29. huhtikuuta 2019 – 12. tammikuuta 2021. Hallituksen muodostivat keskustavasemmistolainen keskustapuolue, oikeistopopulistinen Viron konservatiivinen kansanpuolue (EKRE) ja konservatiivinen Isänmaa.
Hallituksen kokoonpano

| Salkku | Ministeri | Ministeri | Aloitti tehtävässä | Lopetti tehtävässä | Puolue |
| --- | --- | --- | --- | --- | --- |
| Pääministeri |   | Jüri Ratas | 29. huhtikuuta 2019 | 26. tammikuuta 2021 | Keskusta |
| Ulkoministeri |   | Urmas Reinsalu | 29. huhtikuuta 2019 | 26. tammikuuta 2021 | Isänmaa |
| Oikeusministeri |   | Raivo Aeg | 29. huhtikuuta 2019 | 26. tammikuuta 2021 | Isänmaa |
| Sisäministeri |   | Mart Helme | 29. huhtikuuta 2019 | 9. marraskuuta 2020 | EKRE |
| Sisäministeri |   | Alar Laneman | 18. marraskuuta 2020 | 26. tammikuuta 2021 | EKRE |
| Puolustusministeri |   | Jüri Luik | 29. huhtikuuta 2019 | 26. tammikuuta 2021 | Isänmaa |
| Opetus- ja tiedeministeri |   | Mailis Reps | 29. huhtikuuta 2019 | 20. marraskuuta 2020 | Keskusta |
| Opetus- ja tiedeministeri |   | Jaak Aab | 25. marraskuuta 2020 | 26. tammikuuta 2021 | Keskusta |
| Ympäristöministeri |   | Rene Kokk | 29. huhtikuuta 2019 | 7. marraskuuta 2020 | EKRE |
| Kulttuuriministeri |   | Tõnis Lukas | 29. huhtikuuta 2019 | 26. tammikuuta 2021 | Isänmaa |
| Talous- ja rakenneministeri |   | Taavi Aas | 29. huhtikuuta 2019 | 26. tammikuuta 2021 | Keskusta |
| Ulkomaankauppa- ja IT-ministeri |   | Marti Kuusik | 29. huhtikuuta 2019 | 30. huhtikuuta 2019 | EKRE |
| Ulkomaankauppa- ja IT-ministeri |   | Kert Kingo | 16. toukokuuta 2019 | 25. lokakuuta 2019 | EKRE |
| Ulkomaankauppa- ja IT-ministeri |   | Kaimar Karu | 2. marraskuuta 2019 | 17. huhtikuuta 2020 | Sitoutumaton |
| Ulkomaankauppa- ja IT-ministeri |   | Raul Siem | 17. huhtikuuta 2020 | 26. tammikuuta 2021 | EKRE |
| Maaseutuministeri |   | Mart Järvik | 29. huhtikuuta 2019 | 25. marraskuuta 2019 | EKRE |
| Maaseutuministeri |   | Arvo Aller | 10. joulukuuta 2019 | 26. tammikuuta 2021 | EKRE |
| Valtiovarainministeri |   | Martin Helme | 29. huhtikuuta 2019 | 26. tammikuuta 2021 | EKRE |
| Sosiaaliministeri |   | Tanel Kiik | 29. huhtikuuta 2019 | 26. tammikuuta 2021 | Keskusta |
| Väestöministeri |   | Riina Solman | 29. huhtikuuta 2019 | 26. tammikuuta 2021 | Isänmaa |
| Julkishallintoministeri |   | Jaak Aab | 29. huhtikuuta 2019 | 25. marraskuuta 2020 | Keskusta |
| Julkishallintoministeri |   | Anneli Ott | 25. marraskuuta 2020 | 26. tammikuuta 2021 | Keskusta |